СПОРАЗУМЕНИЕ МЕЖДУ ЕВРОПЕЙСКИЯ СЪЮЗ, ЕВРОПЕЙСКАТА ОБЩНОСТ И КОНФЕДЕРАЦИЯ ШВЕЙЦАРИЯ ЗА АСОЦИИРАНЕ НА КОНФЕДЕРАЦИЯ ШВЕЙЦАРИЯ КЪМ ВЪВЕЖДАНЕТО, ПРИЛАГАНЕТО И РАЗВИТИЕТО НА ДОСТИЖЕНИЯТА НА ПРАВОТО ОТ ШЕНГЕН

ЕВРОПЕЙСКИЯТ СЪЮЗ,

ЕВРОПЕЙСКАТА ОБЩНОСТ

и

КОНФЕДЕРАЦИЯ ШВЕЙЦАРИЯ,

наричани по-долу „договарящи се страни“,

КАТО ИМАТ ПРЕДВИД, че с влизането в сила на Договора от Амстердам Европейският съюз си постави за цел да поддържа и развива Съюза като пространство на свобода, сигурност и правосъдие, в рамките на което e е осигурено свободното движение на хора, обвързано с прилагането на подходящи мерки за контрол на външните граници, предоставянето на убежище, имиграцията, както и предотвратяване и борба с престъпността;

КАТО ИМАТ ПРЕДВИД, че достиженията на правото от Шенген, които са включени в правната рамка на Европейския съюз, съставляват част от разпоредбите, предназначени за постигането на това пространство на свобода, сигурност и правосъдие, доколкото тези разпоредби създават пространство без проверки по вътрешните граници и предвиждат заместващи мерки за гарантиране на високо равнище на сигурност;

КАТО ОТЧИТАТ географското положение на Конфедерация Швейцария;

КАТО ИМАТ ПРЕДВИД, че участието на Конфедерация Швейцария в достиженията на правото от Шенген и тяхното по-нататъшно развиване, ще даде възможност, от една страна, за премахване на някои пречки пред свободното движение на хора, произтичащи от географското положение на Конфедерация Швейцария, а от друга страна – за укрепване на сътрудничеството между Европейския съюз и Конфедерация Швейцария в областите, обхванати от достиженията на правото от Шенген;

КАТО ИМАТ ПРЕДВИД, че Споразумението, сключено на 18 май 1999 г. от Съвета на Европейския съюз и Република Исландия и Кралство Норвегия (1), асоциира тези две държави към изпълнението, прилагането и развитието на достиженията на правото от Шенген;

КАТО ИМАТ ПРЕДВИД, че е желателно Конфедерация Швейцария да бъде асоциирана при същите условия като Исландия и Норвегия към изпълнението, прилагането и развитието на достиженията на правото от Шенген;

КАТО ИМАТ ПРЕДВИД, че следва да бъде сключено споразумение между Европейския съюз, Европейската общност и Конфедерация Швейцария, съдържащо права и задължения, подобни на правата и задълженията, договорени между Съвета на Европейския съюз, от една страна, и Исландия и Норвегия от друга страна;

УБЕДЕНИ в необходимостта от организиране на сътрудничеството между Европейския съюз и Конфедерация Швейцария в областта на изпълнението, практическото прилагане и по-нататъшното развитие на достиженията на правото от Шенген;

КАТО ИМАТ ПРЕДВИД, че за асоциирането на Конфедерация Швейцария към дейностите на Европейския съюз в областите, попадащи в приложното поле на настоящото споразумение, и за да се даде възможност на Швейцария да участва в тези дейности, е необходимо да се създаде комитет в съответствие с институционалния модел, въведен при асоциирането на Исландия и Норвегия;

КАТО ИМАТ ПРЕДВИД, че шенгенското сътрудничество се основава на принципите на свободата, демокрацията, правовата държава и зачитането на правата на човека, гарантирани по-специално от Европейската конвенция за защита на правата на човека и основните свободи от 4 ноември 1950 г.;

КАТО ИМАТ ПРЕДВИД, че разпоредбите на дял IV от Договора за създаване на Европейската общност и актовете, приети въз основа на този дял, не се прилагат към Кралство Дания, съгласно Протокола относно позицията на Дания, приложен с Договора от Амстердам към Договора за Европейския съюз и Договора за създаване на Европейската общност, и като имат предвид, че решенията, целящи да развият достиженията на правото от Шенген при прилагане на този дял, които Дания е транспонирала в националното си законодателство, могат да породят само международноправни задължения между Дания и останалите държави членки;

КАТО ИМАТ ПРЕДВИД, че Обединеното кралство Великобритания и Северна Ирландия и Ирландия участват в някои разпоредби на достиженията на правото от Шенген, в съответствие с решенията, взети съгласно Протокола относно включването на достиженията на правото от Шенген в рамките на Европейския съюз, приложен с Договора от Амстердам към Договора за Европейския съюз и към Договора за създаване на Европейската общност (2);

КАТО ИМАТ ПРЕДВИД, че е необходимо да се гарантира, че държавите, с които Европейският съюз се е асоциирал за целите на изпълнението, прилагането и развитието на достиженията на правото от Шенген, прилагат тези достижения и в отношенията помежду си;

КАТО ИМАТ ПРЕДВИД, че за правилното действие на достиженията на правото от Шенген е необходимо настоящото споразумение да бъде прилагано едновременно със споразуменията между различните страни, асоциирани или участващи в изпълнението и развитието на достиженията на правото от Шенген, които уреждат техните взаимоотношения;

КАТО ВЗЕХА ПРЕДВИД Споразумението за асоцииране на Конфедерация Швейцария към изпълнението, прилагането и развитието на достиженията на правото на Общността относно установяването на критерии и механизми за определяне на държавата, компетентна за разглеждането на молба за убежище, подадена в някоя от държавите членки, и относно изграждането на системата „Евродак“;

КАТО ОТЧИТАТ връзката между достиженията на правото от Шенген и достиженията на това право на Общността;

КАТО ИМАТ ПРЕДВИД, че тази връзка налага достиженията на правото от Шенген да се прилагат едновременно с достиженията на правото на Общността относно установяването на критерии и механизми за определяне на държавата, компетентна за разглеждането на молба за убежище, подадена в някоя от държавите членки, и изискванията относно създаването на системата „Евродак“,

СЕ СПОРАЗУМЯХА ЗА СЛЕДНОТО:

Hecho en Luxemburgo, el veintiséis de octubre de dos mil cuatro.

V Lucemburku dne dvacátého šestého října dva tisíce čtyři.

Udfærdiget i Luxembourg den seksogtyvende oktober to tusind og fire.

Geschehen zu Luxemburg am sechsundzwanzigsten Oktober zweitausendvier.

Kahe tuhande neljanda aasta oktoobrikuu kahekümne kuuendal päeval Luxembourgis.

Έγινε στo Λουξεμβούργο, στις είκοσι έξι Οκτωβρίου δύο χιλιάδες τέσσερα.

Done at Luxembourg on the twenty-sixth day of October in the year two thousand and four.

Fait à Luxembourg, le vingt-six octobre deux mille quatre.

Fatto a Lussemburgo, addì ventisei ottobre duemilaquattro.

Luksemburgā, divi tūkstoši ceturtā gada divdesmit sestajā oktobrī.

Priimta du tūkstančiai ketvirtų metų spalio dvidešimt šeštą dieną Liuksemburge.

Kelt Luxembourgban, a kettőezer-negyedik év október havának huszonhatodik napján.

Magħmula fil-Lussemburgu fis-sitta u għoxrin jum ta' Ottubru tas-sena elfejn u erbgħa.

Gedaan te Luxemburg, de zesentwintigste oktober tweeduizend vier.

Sporządzono w Luksemburgu dnia dwudziestego szóstego października roku dwa tysiące czwartego.

Feito no Luxemburgo, em vinte e seis de Outubro de dois mil e quatro.

V Luxemburgu dvadsiateho šiesteho októbra dvetisícštyri.

V Luxembourgu, dne šestindvajsetega oktobra leta dva tisoč štiri.

Tehty Luxemburgissa kahdentenakymmenentenäkuudentena päivänä lokakuuta vuonna kaksituhattaneljä.

Som skedde i Luxemburg den tjugosjätte oktober tjugohundrafyra.